കോവിഡ് പ്രതിരോധ നടപടി സിറ്റി പോലീസ് യോഗം ചേര്ന്നു കൊല്ലം: കോവിഡ് പകര്ച്ചവ്യാധി പ്രതിരോധിക്കാന് ജില്ലയില് ജനപ്രതിനിധികളും വ്യാപാരികളുമായി ചേര്ന്ന് സിറ്റി പോലീസ്. ഇതിന്റെ ഭാഗമായി കൊല്ലം സിറ്റി പോലീസ് പരിധിയിലെ മുഴുവന് ഇന്സ്പെക്ടര് എസ്എച്ച്ഒമാരുടെയും നേതൃത്വത്തില് കോവിഡ് സുരക്ഷാ മനദണ്ഡങ്ങള് കര്ശനമായി നടപ്പിലാക്കുന്നതിന് പഞ്ചായത്ത് കോര്പ്പറേഷന് ഡിവിഷന് തലത്തില് വ്യാപാരി വ്യാവസായികളുടെയും തദ്ദേശ സ്ഥാപനത്തിലെ ജനപ്രതിനിധികളുടെയും സംയുക്ത യോഗം ചേര്ന്നു. ജില്ലാ പോലീസ് മേധാവി റ്റി.നാരായണന്റെ നിര്ദേശ പ്രകാരമാണ് സംയുക്ത യോഗം സംഘടിപ്പിച്ചത്. സ്ഥലത്തെ പ്രത്യേകതകളും കോവിഡ് പകര്ച്ചവ്യാധിയുടെ നിലവിലെ അവസ്ഥയും അതാതിടത്ത് പ്രത്യേകമായി സ്വീകരിക്കേണ്ട സുരക്ഷയെ സംബന്ധിച്ചുമുളള വിവരങ്ങളും, കോവിഡ് പ്രതിരോധനത്തിനായി സ്വീകരിക്കുന്ന നടപടികളെ കുറിച്ചും, കോവിഡ് ബാധിതരായവര് സഞ്ചലന നിയന്ത്രണം ലംഘിക്കാതിരിക്കുന്നതിനെ കുറിച്ചും, ജനങ്ങള് കൂട്ടം കൂടുന്ന സ്ഥലങ്ങളില് സ്വീകരിക്കേണ്ട കോവിഡ് പ്രതിരോധ നടപടികളെ കുറിച്ചും, കല്യാണം, ഗൃഹപ്രവേശനം എന്നീ ചടങ്ങുകളില് സര്ക്കാര് പറഞ്ഞിട്ടുളള മാനദണ്ഡങ്ങള് പാലിക്കേണ്ടതിനെ കുറിച്ചും ബന്ധപ്പെട്ട ഇന്സ്പെക്ടര് എസ്സ്എച്ച്ഓമാര് യോഗത്തില് അവതരപ്പിച്ചു. സ്വീകരിക്കേണ്ട സുരക്ഷാ നിര്ദേശങ്ങളെ സംബന്ധിച്ച് യോഗത്തില് വ്യക്തത വരുത്തുകയും തിരക്ക് ക്രമീകരിക്കുന്നതിന് പ്രത്യേക സുരക്ഷാ ഉപദേശങ്ങള് പോലീസ് നല്കുകയും ചെയ്തു.